Pattayan rantakadut kutsuvat kävelemään, mutta myös taksit ovat matkailijoiden keskuudessa suosittuja. Voit napata tavallisen taksin, joka on Suomen hintatasoon verrattuna hyvin edullinen, tai liikkua paikallisten tapaan songthaew-taksilla, eli lava-auton lavalla. Songthaewin kyytiin voi nousta mistä tahansa sen reitin varrelta. Myös moottoripyörätakseja on tarjolla. Pattayalla liikennöi myös kolme paikallisbussilinjaa, tosin linja-autojen aikataulut ovat joustavia. Kertalippu bussiin maksaa noin 20 bahtia (noin 0,55 €). (Tiedot tarkistettu 31.5.2018.)